
Valsts ieņēmumu dienesta rīkotā
Atklāta konkursa
“Dzelzceļa kravu kontroles rentgena iekārtas piegāde muitas kontroles punktā „Zilupe””
[bookmark: _Hlk119511939]Iepirkuma identifikācijas Nr. FM VID 2024/241/CCEI
ieinteresētā piegādātāja jautājumi un komisijas sniegtās atbildes
2025. gada 14.maijā

Valsts ieņēmumu dienesta (turpmāk – VID) ar 2024. gada 11. janvāra rīkojumu Nr.9/f izveidotā iepirkumu komisija (turpmāk – Komisija) ir saņēmusi un izskatījusi ieinteresētā piegādātāja jautājumu par atklāta konkursa “Dzelzceļa kravu kontroles rentgena iekārtas piegāde muitas kontroles punktā „Zilupe””, iepirkuma identifikācijas Nr. FM VID 2024/241/CCEI (turpmāk – Konkurss), nolikumu un vienlaikus ar atbilžu sniegšanu jautājumu iesniedzējam ievieto šo informāciju Elektronisko iepirkumu sistēmā attiecīgā iepirkuma sadaļā.

1. Jautājums 	
[bookmark: _Hlk198042662]“Līguma projekta 2.5.punkts nosaka apmaksas kārtību pa projekta realizācijas posmiem. Vēršam uzmanību, ka Līguma projekta 2.5.1., 2.5.2., 2.5.3. un 2.5.4.punktā nav noteikts, cik dienās tiks veikts maksājums. 
Vienlaikus lūdzam paredzēt ikmēneša norēķinu par būvniecības procesu, kā arī starpmaksājumu par objektā piegādātu iekārtu (pirms tās uzstādīšanas, konfigurēšanas, testēšanas u.tml.), ņemot vērā, ka Izpildītājam saskaņā ar normatīvo regulējumu ir jāveic savlaicīgi norēķini ar piesaistītajiem darbuzņēmējiem, savukārt nekāda veida avanss šī līguma ietvaros nav paredzēts.
Ņemot vērā iepriekš minēto, lūdzam precizēt Līguma projekta noteikumus attiecībā uz atlīdzības samaksu.”


1. Atbilde
Komisija paskaidro, ka tiks veikti precizējumi Līguma projektā , nosakot, ka maksājumi par  Līguma projekta 2.5.1., 2.5.2., 2.5.3. un 2.5.4.punktā noteikto tiks veikts 30 ( trīsdesmit ) dienu laikā pēc nodošanas-pieņemšanas akta abpusējās parakstīšanas un rēķina saņemšanas.
Avansa maksājumi līguma ietvaros nav paredzēti. Ņemot vērā iepirkuma finansējumu no ārvalstu finanšu instrumentiem, līgumā tika ievēroti 2025.gada 01.03. Ministru kabineta instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 61.punkta nosacījumi, ka samaksu par darbiem var veikt pa daļām pirms pilnīgas līguma izpildes, ja līgumā iekļauj starpmaksājuma nosacījumus un samaksas kārtību, ņemot vērā, ka pasūtītājs starpmaksājumu veic tikai par izpildītu piegādes vai pakalpojumu daļu. 

	2. Jautājums 
“ Saskaņā ar Līguma projekta 4.1.5. punktu Pasūtītāja pilnvarotajai personai ir tiesības rakstveidā un motivēti pieprasīt Izpildītāja piesaistīto speciālistu nomaiņu, ja Pasūtītāju neapmierina to kvalifikācija, darba produktivitāte, darba kvalitāte vai citi apstākļi. 
Vēršam uzmanību, ka gadījumā, ja Pasūtītajam ir būtiska kāda noteikta piesaistāmā speciālista kvalifikācija, tad attiecīgām kvalifikācijas prasībām ir jābūt iekļautām Iepirkuma nolikumā, un tādā gadījumā Pasūtītājam būtu tiesības noraidīt Izpildītāja piesaistīto speciālistu, ja tā kvalifikācija neatbilst Iepirkuma nolikumā noteiktajām kvalifikācijas prasībām, tomēr Līguma izpildes laikā jaunu kvalifikācijas prasību izvirzīšana atbilstoši publisko iepirkumu regulējumam nav pieļaujama. Lūdzam precizēt minēto Līguma projekta nosacījumu.”.

2. Atbilde
Komisija paskaidro, ka tiks veikti grozījumi.
3.Jautājums
“Līguma projekta 6.4.punkts paredz Izpildītāja atbildību par apmācību nenodrošināšanu atbilstoši Līguma prasībām un cita starpā nosaka, ka, ja pienākums Izpildītājam maksāt līgumsodu radies Pasūtītāja darbības vai bezdarbības dēļ (piemēram, nenodrošinot darbinieku ierašanos uz Mācībām norunātajā laikā), Izpildītājs ir tiesīgs pieprasīt līgumsoda samazinājumu par kavējumu, ko izraisījusi Pasūtītāja darbība vai bezdarbība.  
Vēršam uzmanību, ka saskaņā ar Civillikuma 1716.panta pirmo daļu “līgumsods ir pametums, ko kāda persona uzņemas ciest sakarā ar savu saistību neizpildi vispār, nepienācīgu izpildi vai neizpildīšanu īstā laikā (termiņā)”.
Norādām, ka līgumsoda piemērošanas pamats ir viena līdzēja prettiesisks līguma pārkāpums, līdz ar to šāds Līguma projekta noteikums, atbilstoši kuram Izpildītājam ir jāmaksā līgumsods, lai gan Līguma neizpilde radusies Pasūtītāja vainas dēļ, nav tiesisks un pieļaujams. 
Ņemot vērā minēto, lūdzam labot Līguma projekta 6.4.punktu atbilstoši augstāk minētajam.”

3.Atbilde

Komisija paskaidro, ka tiks veikti grozījumi.


4.Jautājums

“ Vēršam uzmanību, ka Līguma projekta 6.20.punkta otrais teikums nav saprotams. Lūdzam to precizēt”

4.Atbilde
Komisija paskaidro, ka Civillikuma 1718.pantā noteikts, ka ja kādam jācieš līgumsods, tad kreditors var prasīt vai nu tā samaksu, vai līguma izpildīšanu, bet izvēlējies samaksu, viņš vairs nevar pēc tam prasīt līguma izpildīšanu, un otrādi. Savukārt saskaņā ar Civillikuma 1720.pantā noteikto, kreditors var prasīt kā līgumsodu, tā arī līguma izpildīšanu:
1) ja tieši tā bijis norunāts;
2) ja līgumsods bijis norunāts ne tik daudz par neizpildīšanu vispār, kā par neizpildīšanu īstā laikā.
Līguma 6.20.punkts – “6.20.	Līgumsoda samaksa neatbrīvo Izpildītāju no pārējo Līguma saistību izpildes” paredz, ka, ja Izpildītājs (persona, kas izpilda līguma saistības) samaksā līgumsodu par kādu līguma pārkāpumu, tas neatbrīvo viņu no pienākuma izpildīt pārējās līguma saistības. Juridiski tas nozīmē, ka līgumsoda samaksa ir tikai viens no līguma pārkāpuma seku novēršanas veidiem, bet tā neanulē citas saistības, kas izriet no līguma. Piemēram, ja līgumā ir noteikts, ka Izpildītājam ir jāveic konkrēti darbi vai jānodrošina pakalpojumi, tad pat pēc līgumsoda samaksas viņam joprojām ir pienākums izpildīt šos darbus vai pakalpojumus.

5. Jautājums
“Vēršam uzmanību, ka Līguma projekta 7.nodaļā ieviesusies kļūda numerācijā un nākamais punkts pēc “7.3.” ir “6.5.”. Ņemot vērā minēto, labojamas vairākas atsauces uz līguma punktiem, jo īpaši, ja Līguma projektā norādīta atsauce, sākot ar 6.nodaļas punktiem. Tāpat vēršam uzmanību, ka Līguma projekta 2.8.3. un 2.8.4.punktos dota kļūdaina atsauce uz 5.2.punktu, lai gan pušu atbildība noteikta Līguma projekta 6.nodaļā, Līguma projekta 3.23.punktā lietota neatbilstoša atsauce uz 3.23.punktu. Tāpat konstatējamas neprecīzas atsauces uz Līguma pielikumiem, piemēram, Līguma projekta 3.24.punktā atsauce uz 9.pielikumu jālabo uz 10.pielikumu, Līguma projekta 6.11.punktā atsauce uz Līguma 11.pielikumu jālabo uz 10.pielikumu. Atzīmējam, ka arī Līguma projekta 5.8.punktā lietotā atsauce uz 4.1.punktu nav korekta, Līguma projekta 5.9.punktā lietota neatbilstoša atsauce uz 4.4.6.punktu un 6.21.punktā lietotā atsauce uz 5.20.punktu, savukārt Līguma projekta 6.6.4.punkta atsauce uz 9.8.punktu labojama uz 9.6.punktu u.c. 
Lūdzam precizēt Līguma projektā lietotās norādes, lai izvairītos no pārpratumiem Līguma izpildes laikā.”

5.Atbilde
Komisija paskaidro, ka tehnisku iemeslu dēļ Līguma projektā atsauces  noteiktas nekorekti. Tiks veikti precizējumi Līguma projektā. 
